Mon der findes en britisk læser eller to, der blev skuffede, da magasinet Hello! i går offentliggjorde listen over de bedst klædte kongelige?

30.000 havde sat deres kryds i det engeske sladderblads store afstemning, men som man ellers kunne have forventet, var det ikke briternes egen Hertuginde Kate, der løb med titlen som den mest stilfulde kongelige.

Det gjorde derimod Danmarks Kronprinsesse Mary. Den danske prinsesse fik næsten 30 procent af stemmerne.

Om valget af Kronprinsessen skriver Hello!, at Mary udstråler selvsikkerhed og klart har styr på, hvad der virker for hende. Hun er poleret uden nogensinde at være overgjort, og hun mestrer kunsten at iklæde sig tøj, der stadigvæk har kant.

LÆS OGSÅ: Galleri: De 12 smukkeste kendisser over 40

Hertuginde Kate blev i stedet placeret som nummer tre på listen. Hun sigers ellers at have givet den britiske modeindustri et sundt boost med det, de på den anden side af Nordsøen kalder »Kate-effekten«. Ifølge Hello! sælger de mærker, der klæder hende og sønnen George på, bedre, så snart hun har vist sig offentligt i deres tøj. Man estimerer, at Kate-effekten har indbragt den britiske modeindustri hele 1 milliard pund.

»Hertuginden, som vælger både designere og high street-mærker, har blomstret de sidste år, og der er en ubestridelig selvsikkerhed ved hendes stil, der uden tvivl vil blive mere tydelig som tiden går,« skrev Hello! om Kate.

Titlen som den anden bedst klædte kongelige tilfaldt Hollands Dronning Máxima. De andre skandinaviske prinsesser Madeleine, Victoria og Mette-Marit fik henholdsvis en 8., 9. og 10.-plads. Se hele listen herunder.

SE BILLEDERNE: Fotograf tager nøgenbilleder af sig selv over 4 årtier

Nr.1 Kronprinsesse Mary af Danmark

Kronprinsesse Mary til modeshow hos det danske modehus By Malene Birger med veninden Ellen Hillingsø. Foto: Sisse Stroyer.

Kronprinsparret ankommer til Operaen i København i forbindelse med en fejring af virksomheden Hempel, der har 100-års jubilæum. Foto: Michael Stub.

Nr. 2 Dronning Máxima af Holland

Dronning Máxima og Kong Willem-Alexander med Kronprinsparret på Samsø. Foto: Sisse Stroyer.

Nr. 3 Hertuginde Kate af Cambridge

Foto: POOL.

Nr. 4 Dronning Letizia af Spanien

Foto: STEFANO PORTA.

Nr. 5 Grevinde Sophie af Wessex

Foto: ARTHUR EDWARDS.

Nr. 6 Dronning Rania af Jordan

Foto: IAN LANGSDON.

Nr. 7 Prinsesse Charlene af Monaco

Foto: VALERY HACHE.

Nr. 8 Prinsesse Madeline af Sverige

Madeleine og dronning Silvia Fold sammen Læs mere Læs mere

Nr. 9 Kronprinsesse Victoria af Sverige

Foto: CLAUDIO BRESCIANI / SCANPIX.

Nr. 10 Kronprinsesse Mette-Marit af Norge

Foto: Mathias Bojesen.

LÆS OGSÅ: Her er 5 kendte, der lider af OCD

LÆS OGSÅ: Prinsesse Marie: »Mit ægteskab har givet mig chancen for at gøre en forskel«

LÆS OGSÅ: Se billederne fra prinsesse Madeleines bryllup

Artiklen er publiceret i samarbejde med altfordamerne.dk